|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) |
|  | БРОЈ: 001648751 2025 92493 004 000 401 118 010 | ДАТУМ: 05.05.2025. године |

На основу члана 11. Одлуке о поступку избора, критеријумима за избор и реализацији пројеката које финансира Управа за капитална улагања Аутономне покрајине Војводине у 2025. години („Сл. лист АП Војводине“, брoj 7/2025), Одлуке о спровођењу поступка за доделу средстава путем јавног конкурса број 001648751 2025 92493 004 000 401 118 001 од 31.03.2025. године и члана 4. став 2. Покрајинске скупштинске одлуке о образовању Управе за капитална улагања Аутономне покрајине Војводине („Сл. лист АП Војводине“, број 54/2014), директор Управе за капитална улагања Аутономне покрајине Војводине доноси

**ОДЛУКУ**

**О ДОДЕЛИ СРЕДСТАВА ПО ЈАВНОМ КОНКУРСУ ЗА ФИНАНСИРАЊЕ И СУФИНАНСИРАЊЕ ПРОЈЕКАТА У ОБЛАСТИ ВОДОСНАБДЕВАЊА И ЗАШТИТЕ ВОДА**

I

На основу јавног конкурса за финансирање и суфинансирање пројеката у области водоснабдевања и заштите вода број 001648751 2025 92493 004 000 401 118 004 од 31.03.2025. године, објављеног дана 03.04.2025. године у дневном листу „Информер“, у „Службеном листу Аутономне покрајине Војводине“ број 18/2025, на интернет страници Покрајинске владе www.vojvodina.gov.rs и на интернет страници Управе за капитална улагања Аутономне покрајине Војводине [www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) и предлога Комисије за стручни преглед и оцену поднетих пријава предлога пројеката на јавном конкурсу број 001648751 2025 92493 004 000 401 118 009 од 29.04.2025. године, додељују се средства у укупном износу од **375.552.840,30 динара** за финансирање и суфинансирање пројеката у области водоснабдевања и заштите вода, следећим учесницима на јавном конкурсу:

|  |  |
| --- | --- |
| **Општина Инђија** |  |
| Изградња повезног цевовода Нови Карловци - Крчедин | 82,268,853.90 |
| **Град Панчево** |  |
| Магистрални водовод Качарево - Банатско Ново Село, резервоар и црпна станица „Качарево“ | 162,000,000.00 |
|  |  |
| **Општина Кула** |  |
| Изградња водоводне мреже у насељу Нова Црвенка - завршетак прве фазе и друга фаза  | 27,742,194.00 |
| **Општина Сечањ** |  |
| Санација канализационе мреже у насељеном месту Сечањ | 30,244,433.60 |
| **Општина Стара Пазова** |  |
| Изградња водоводне мреже у насељу Војка – део четврте фазе (део целине Ф) | 73,299,358.80 |
| **УКУПНО** | **375.552.840,30** |

II

Управа за капитална улагања Аутономне покрајине Војводине као давалац средстава и учесник на јавном конкурсу утврђен тачком I ове Одлуке као корисник средстава, закључиће уговор којим се регулишу међусобна права и обавезе уговорних страна.

**О б р а з л о ж е њ е**

Чланом 11. Одлуке о поступку избора, критеријумима за избор и реализацији пројеката које финансира Управа за капитална улагања Аутономне покрајине Војводине у 2025. години („Сл. лист АП Војводине“, брoj 7/2025) и тачком 12. Одлуке о спровођењу поступка доделе средстава путем јавног конкурса за финансирање и суфинансирање пројеката у области водоснабдевања и заштите вода број 001648751 2025 92493 004 000 401 118 001 од 31.03.2025. године прописано је да одлуку о додели средстава за финансирање и суфинансирање пројеката доноси директор Управе за капитална улагања Аутономне покрајине Војводине на основу предлога Комисије за стручни преглед и оцену поднетих пријава предлога пројеката.

Комисија за стручни преглед и оцену поднетих пријава предлога пројеката је извршила стручни преглед, оцењивање и рангирање предложених пројеката у складу са условима и критеријумима наведеним у јавном конкурсу за финансирање и суфинансирање пројеката у области водоснабдевања и заштите вода број 001648751 2025 92493 004 000 401 118 004 од 31.03.2025. године и дана 24.04.2025. године израдила Извештај о стручној оцени пројеката број 001648751 2025 92493 004 000 401 118 008 и сачинила директору Управе за капитална улагања Аутономне покрајине Војводине Предлог одлуке о додели средстава по јавном конкурсу за финансирање и суфинансирање пројеката у области водоснабдевања и заштите вода број 001648751 2025 92493 004 000 401 118 009 од 29.04.2025. године.

У складу са чланом 4. став 2. Покрајинске скупштинске одлуке о образовању Управе за капитална улагања Аутономне покрајине Војводине, којим је предвиђено да директор Управе представља Управу, организује и обезбеђује обављање послова на ефикасан начин, доноси акта за која је овлашћен и одлучује о правима, дужностима и одговорностима запослених, донета је одлука као у диспозитиву.

 **ДИРЕКТОР**

 **Милош Јовановић, с.р.**